 న్యూఢిల్లీ : ఇరాన్ హృదయం కకావికలమైంది. ఐసిస్ ముష్కరులు రక్తదాహంతో విరుచుకుపడటంతో ప్రజలు ఆందోళన చెందుతున్నారు. దేశ రాజధాని టెహ్రాన్లో బుధవారం వరుసగా మూడు ఉగ్రవాద దాడులు జరిగాయి. పార్లమెంటు, ఇమామ్ ఖొమేనీ టోంబ్, ఇమామ్ ఖొమేనీ మెట్రో స్టేషన్ ఉగ్రవాదుల కాల్పులతో దద్దరిల్లాయి. ఈ దుర్ఘటనల్లో ఏడుగురు మరణించినట్లు తెలుస్తోంది. ఇద్దరు ఉగ్రవాదులను భద్రతా దళాలు అరెస్టు చేయగలిగాయని, ఓ ఉగ్రవాది తనంతట తాను పేల్చుకుని మరణించాడని సమాచారం. నలుగురు ఉగ్రవాదులు ఇరాన్ పార్లమెంటుపై దాడి చేశారు. పార్లమెంటు భవనాల సముదాయంలోకి ప్రవేశిస్తూనే ఓ సెక్యూరిటీ గార్డును, ఓ పౌరుడిని వీరు హత్య చేశారు. పార్లమెంటు భవనంలోని నాలుగో అంతస్థులో ఓ ఉగ్రవాది తనను తాను పేల్చుకుని మరణించాడు. మిగిలిన ఉగ్రవాదులు పార్లమెంటులో ఉన్న నలుగుర్ని నిర్బంధంలోకి తీసుకున్నట్లు అనధికారిక సమాచారం. ఉగ్రవాదుల వద్ద రైఫిల్స్, పిస్టల్ ఉన్నట్లు ఓ ఎంపీ తెలిపారు. ఉత్తర దిశలోని ప్రవేశ మార్గం నుంచి వీరు పార్లమెంటులో ప్రవేశించినట్లు తెలిపారు. కొందరు పాత్రికేయులు తెలిపిన సమాచారం ప్రకారం పార్లమెంటులో ఎంపీలను ఉగ్రవాదులను నిర్బంధంలోకి తీసుకుని, ఆ తర్వాత పార్లమెంటు బయట ఉన్నవారిపై కాల్పులు జరిపారని తెలుస్తోంది. పార్లమెంటు భవనంపై పోలీసు హెలికాప్టర్లతో పరిస్థితులను సమీక్షిస్తున్నారు. పార్లమెంటులోపల అన్ని మొబైల్ ఫోన్ లైన్స్ను డిస్కనెక్ట్ చేశారు. పార్లమెంటు సమావేశాలు జరుగుతుండటంతో ఎంపీలు, పాత్రికేయులు హాజరయ్యారు. వారిని ఛాంబర్లోపలే ఉండాలని భద్రతా దళాలు కోరాయి. పార్లమెంటుపై దాడి జరిగిన అనంతరం అరగంటలోనే ఓ సాయుధ ఉగ్రవాది ఇమామ్ ఖొమేనీ టోంబ్లోకి ప్రవేశించాడు. విచక్షణారహితంగా కాల్పులు జరుపుతూ, తనను తాను పేల్చుకుని మరణించాడు. పార్లమెంటు భవనం నుంచి 12 మైళ్ళ దూరంలో ఈ టోంబ్ ఉంది. ఈ దాడిలో ఐదుగురు గాయపడినట్లు అధికారులు తెలిపారు. ఓ బాంబును నిర్వీర్యం చేశారు.
 newdhilly : iran hrudayam kakaavikalamaindi. icis mushkarulu raktadaahamto viruchukupadatamto prajalu aandolana chendutunnaru. desha rajadhani tehranlo budhavaaram varusagaa moodu ugravaada daadulu jarigai. paarlamentu, imam khomeni tomb, imam khomeni metro station ugravaadula kaalpulatho daddarillaayi. ee durghatanallo eduguru maraninchinatlu telustondi. iddaru ugravaadulanu bhadrata dalaalu arestu cheyagaligaayani, oo ugravaadi tanantata taanu pelchukuni maraninchaadani samacharam. naluguru ugravaadulu iran paarlamentupai daadi chesaru. paarlamentu bhavanala samudaayamloki pravesistune oo security gaardunu, oo pourudini veeru hatya chesaru. paarlamentu bhavanamloni naalugo antasthulo oo ugravaadi tananu taanu pelchukuni maraninchaadu. migilina ugravaadulu paarlamentulo unna nalugurni nirbandhamloki teesukunnatlu anadhikaarika samacharam. ugravaadula vadda raifils, pistal unnatlu oo empy telipaaru. uttara disalooni pravesha maargam nunchi veeru paarlamentulo pravesinchinatlu telipaaru. kondaru paatrikeyulu telipina samacharam prakaaram paarlamentulo empeelanu ugravaadulanu nirbandhamloki teesukuni, aa tarvaata paarlamentu bayata unnavaaripai kaalpulu jaripaarani telustondi. paarlamentu bhavanampai polisu helicapterlatho paristhitulanu sameekshistunnaaru. paarlamentulopala anni mobail fon linesnu disconact chesaru. paarlamentu samavesalu jarugutundatamto empeelu, paatrikeyulu haajarayyaaru. vaarini chambarlopale undaalani bhadrata dalaalu korai. paarlamentupai daadi jarigina anantaram aragantalone oo saayudha ugravaadi imam khomeni tombloki pravesinchaadu. vichakshanhaarahitamgaa kaalpulu jaruputuu, tananu taanu pelchukuni maraninchaadu. paarlamentu bhavanam nunchi 12 mailla dooramlo ee tomb undi. ee daadilo aiduguru gayapadinatlu adhikaarulu telipaaru. oo bambunu nirveeryam chesaru.